

**ΜΕ ΤΗΝ ΥΠΟΣΤΗΡΙΞΗ**

**ΤΗΣ ΔΕΘ-HELEXPO**

**Η ΕΚΘΕΣΗ “ΕGΝΑΤΙΑ ΕΧPO 2015" ΣΤΗΝ ΠΤΟΛΕΜΑΙΔΑ.**

**ΠΤΟΛΕΜΑΪΔΑ 20/5/2015**

Η “ΕGΝΑΤΙΑ ΕΧPO 2015 – 7η ΓΕΝΙΚΗ ΕΜΠΟΡΙΚΗ ΕΚΘΕΣΗ ΔΥΤΙΚΗΣ ΜΑΚΕΔΟΝΙΑΣ”, η νέα μεγάλη έκθεση της Δυτικής Μακεδονίας, ετοιμάζεται να ανοίξει τις πύλες της και ανακοινώνει μία μεγάλη συνεργασία.

**Η φετινή διοργάνωση θα γίνει με την υποστήριξη της ΔΕΘ-HELEXPO, του μεγαλύτερου Εκθεσιακού Οργανισμού της Χώρας,** που φέτος γιορτάζει 80 χρόνια προσφοράς στην Εθνική οικονομία.

Η είδηση αυτή αλλάζει τελείως τα δεδομένα της Έκθεσης, καθώς οι διοργανωτές, οι εκθέτες αλλά και όλοι οι εμπλεκόμενοι, **θα έχουν την ευκαιρία να κερδίσουν τα μέγιστα από την παροχή τεχνογνωσίας που θα φέρει η ΔΕΘ-HELEXPO στην περιοχή**.

Σε δεύτερο επίπεδο, εύκολα γίνεται αντιληπτό **πως αναβαθμίζεται σε έναν πολύ μεγάλο βαθμό η διοργάνωση, καθώς σφραγίζεται με το κύρος της ΔΕΘ-HELEXPO**, ενός παγκόσμια αναγνωρισμένου εκθεσιακού φορέα, ο οποίος θα υποστηρίξει την **“ΕGΝΑΤΙΑ ΕΧPO 2015”** με όλα τα κανάλια προώθησης που έχει στη διάθεσή του.

Η Έκθεση εμφανίζει σχεδόν ολική πληρότητα, και λίγα είναι τα διαθέσιμα περίπτερα που έχουν απομείνει. Η εκδήλωση ενδιαφέροντος για συμμετοχή στους εσωτερικούς αλλά και τους εξωτερικούς χώρους της Έκθεσης, συνεχίζεται καθημερινά.

Πληροφορίες για την έκθεση μπορούν να ζητούν οι ενδιαφερόμενοι εκθέτες, αλλά και οποιοσδήποτε άλλος φορέας ή επιχείρηση, από τον κ. Μποτονάκη Σοφοκλή (Τηλ. 6909909500) & στο γραφείο του Εμπορικού Συλλόγου (Τηλ. 24630-27265, 9:30πμ-1:30μμ), αλλά και στο site της έκθεσης, στη διεύθυνση http://www.egnatiaexpo.gr

Από το Γραφείο Τύπου